Ζακ Μπλανσάρ

Ο **Ζακ Μπλανσάρ** (γαλλικά: Jacques Blanchard)  (1600–1638) ήταν Γάλλος ζωγράφος και χαράκτης του μπαρόκ. Δραστηριοποιήθηκε στο χώρο της γαλλικής τέχνης του 17ου αιώνα, κατά το πρώτο μισό του αιώνα, με θρησκευτικά και μυθολογικά θέματα.

## Βιογραφικά στοιχεία
Ο Ζακ Μπλανσάρ γεννήθηκε στο Παρίσι, ο πατέρας του, καταγόμενος από το Κοντριέ κοντά στη Λυών, ήταν αντιπρόσωπος για τις υποθέσεις της πόλης του στο Παρίσι. Η οικογένεια είχε συγγενικούς δεσμούς με καλλιτέχνες, έτσι ο Μπλανσάρ μαθήτευσε κοντά στον θείο του, τον ζωγράφο Νικολά Μπωλερί (1560-1630), από το 1613. Τα δύο αδέρφια του ήταν επίσης ζωγράφοι. Πολύ λίγα είναι γνωστά για τα πρώτα χρόνια του.[αριστερά|μικρογραφία|250x250εσ|''Η [Αφροδίτη (μυθολογία)|Αφροδίτη και οι Τρεις Χάριτες  αιφνιδιάζονται από έναν Θνητό*, περ. 1631]]Γύρω στο 1618, εγκαταστάθηκε στη [[Λυών]] όπου μαθήτευσε στο εργαστήριο του ζωγράφου Οράς Λε Μπλαν από το 1620 έως το 1623.
Τον Οκτώβριο του 1624 έφυγε για τη [[Ρώμη]] με τον αδελφό του Ζαν-Μπατίστ. Παρέμεινε εκεί μέχρι τον Απρίλιο του 1626, οπότε έφυγε για τη [[Βενετία]], όπου παρέμεινε για άλλα δύο χρόνια και ήταν εδώ που ωρίμασε το στυλ του με επιρροές του ύφους του [[Τιτσιάνο]] και άλλων Βενετών ζωγράφων. Έφυγε από τη Βενετία τον Απρίλιο του 1628. Την άνοιξη του 1628, βρέθηκε στο [[Τορίνο]] στην υπηρεσία του [[Δουκάτο της Σαβοΐας|Δούκα της Σαβοΐας]] [[Κάρολος Εμμανουήλ Α΄ της Σαβοΐας|Καρόλου-Εμμανουήλ Α' της Σαβοΐας]], για τον οποίο ζωγράφισε επτά ή οκτώ πίνακες, έργα που μεταφέρθηκαν στο Παρίσι.
[[Αρχείο:Jacques Blanchard 002.jpg|αριστερά|μικρογραφία|250x250εσ|*Ο Άγιος Σεβαστιανός θεραπεύεται από την Αγία Ειρήνη της Ρώμης και τις βοηθούς της,* 1630-38, [[Ρέικσμουζεουμ]]]]
Το 1629, Μπλανσάρ, μετά από μικρή παραμονή στη Λυών, επέστρεψε στο Παρίσι, όπου παρέμεινε για το υπόλοιπο της ζωής του. Μέσα σε αυτό το διάστημα δέκα ετών μεταξύ της επιστροφής του στη Γαλλία και του θανάτου του το 1638, χρονολογούνται τα περισσότερα από τα έργα του που έχουν διασωθεί.

Ο Μπλανσάρ διατηρούσε δεσμούς με όλους τους μεγάλους ζωγράφους της εποχής του [[Σιμόν Βουέ]], [[Λουί ντε Μπουλόνι]], [[Κλωντ Βινιόν]]. Διορίστηκε ζωγράφος του βασιλιά το 1636. 

Παντρεύτηκε δύο φορές, απέκτησε έναν γιο, ο οποίος ήταν επίσης ζωγράφος και ταμίας της Ακαδημίας, και δύο κόρες.

Πέθανε στο Παρίσι από φλεγμονή στο στήθος το 1638, σε ηλικία 38 ετών.
[[Αρχείο:Danaë_-_Blanchard.png|μικρογραφία|250x250εσ|*Δανάη,* ανάμεσα 1620-1630]]

== Έργο ==
Τα έργα που έχουν αναγνωριστεί ως δικά του χρονολογούνται όλα μετά την επιστροφή του στη Γαλλία. Έλαβε ως πρότυπο τους μεγάλους Βενετούς ζωγράφους της [[Αναγέννηση|Αναγέννησης]], [[Τιτσιάνο]], [[Τιντορέττο|Τιντορέτο]] και [[Πάολο Βερονέζε|Βερονέζε]], έργα των οποίων είχε μελετήσει στην Ιταλία. Οι πίνακές του περιλαμβάνουν θρησκευτικά και μυθολογικά θέματα. Τον αποκάλεσαν «Γάλλο Τιτσιάνο» λόγω των χρωμάτων του, κοντά σ' αυτά των Βενετών καλλιτεχνών, καθώς και για την αισθησιακή απεικόνιση του γυναικείου γυμνού.

== Επιλογή έργων ==
<gallery widths="220" heights="220" caption="Θρησκευτικά θέματα">
Αρχείο:Jacques Blanchard - Tobias Healing the Blindness of His Father - WGA02236.jpg|*Ο Τοβίας θεραπεύει την τύφλωση του πατέρα του*
Αρχείο:Blanchard Mort de sainte Cécile.jpg|*Θάνατος της Αγίας Καικιλίας*
Αρχείο:Jacques Blanchard - Hl. Hieronymus.jpg|Άγιος Ιερώνυμος (1632), [[Μουσείο Καλών Τεχνών της Βουδαπέστης]].
Αρχείο:Blanchard, La Sainte famille.jpg|*Η Αγία Οικογένεια*
</gallery>
<gallery widths="220" heights="220" caption="Μυθολογικά θέματα">
Αρχείο:Danae-Jacques Blanchard-MBA Lyon 1990-71-IMG 0385.jpg|*Δανάη*, 1630, Μουσείο Καλών Τεχνών της [[Λυών]]
Αρχείο:Jacques Blanchard - Mars and the vestal virgin - Google Art Project.jpg|*Ο Άρης και η παρθένα* (1638) Μουσείο Τέχνης [[Σίδνεϊ]]
Αρχείο:Jacques Blanchard Vénus et Adonis.jpg|*Αφροδίτη και Άδωνις*, ιδιωτική συλλογή
Αρχείο:Jacques Blanchard 1630 Angelica and Medoro.jpg|*Μέδωρος και Αγγελική*, (πρόσωπα από τον *Μαινόμενο Ορλάνδο)'' (1630) 


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 17ου αιώνα
Κατηγορία:Ζωγράφοι του Μπαρόκ